અમદાવાદઃ અમદાવાદના શાહીબાગ વિસ્તારમાં આવેલી રચના સ્કૂલમાંથી 11 વિદ્યાર્થીઓને શાળાના સંચાલકો દ્વારા કાઢી મૂકવામાં આવ્યા છે. આ વિદ્યાર્થીઓને રાઇટ ટુ એજ્યુકેશ(RTE) અંતર્ગત શાળામાં પ્રવેશ આપવામાં આવ્યો હતો. પરંતુ સ્કૂલે કાયદાને અવગણીને RTE હેઠળ પ્રવેશ મેળવેલા 11 વિદ્યાર્થીઓને એક વર્ષ બાદ શાળાની બહાર કાઢી મૂક્યા છે. RTE એક્ટ હેઠળ જે બાળકો ગરીબ હોય તેમને કોઇ પણ શાળામાં 25 ટકા સીટ પર એડમીશન આપવાની જોગવાઇ છે, અને તેના માટે ગરીબ વાલીઓએ ડીઇઓ કચેરી ખાતે અરજી કરવાની હોય છે. ત્યાર બાદ તમામ ચકાસણી કરીને ડીઇઓ દ્વારા જે તે બાળકોને જે તે શાળામાં પ્રવેશ ફાળવવામાં આવતો હોય છે.